บาทเปิด32.15 บาทต่อดอลลาร์ แข็งค่าต่อเนื่อง
เงินบาทเปิดตลาด 32.15 บาทต่อดอลลาร์ แข็งค่าต่อเนื่องตามทิศทางตลาด ตลาดจับตาสถานการณ์ยูเครน
18 ก.พ. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.15 บาท/ดอลลาร์ ปรับตัวแข็งค่าเล็กน้อยจากปิดตลาดเย็นวานนี้ที่ระดับ 32.18 บาท/ดอลลาร์ หลังดอลลาร์อ่อนค่า เนื่องจากนักลงทุนมีความกังวลต่อสถานการณ์ตึงเครียดระหว่างรัสเซียกับยูเครนมากขึ้น จากการที่นายโจ ไบเดน ประธานาธิบดีของสหรัฐ ออกมาระบุว่ายังมีความเป็นไปได้สูงที่รัสเซียจะบุกยูเครน นอกจากนี้ ยังอาจมีปัจจัยหนุนให้บาทแข็งค่าจากการส่งออกทองคำหลังราคาทองในตลาดโลกปรับตัวสูงขึ้น"บาทแข็งค่าต่อเนื่อง ตามทิศทางตลาดโลก หลังตลาดกลับมากังวลเรื่องสถานการณ์ตึงเครียดระหว่างรัสเซียกับยูเครน" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.00 - 32.25 บาท/ดอลลาร์